Public procurement notice: Contract Notice
Published: 2024-06-06
Region: DK011
Contract type: Works
Procedure: Negotiated with prior call for competition
CPV classification: 44112100 | 45000000: Construction work | 45100000: Site preparation work | 45113000 | 45210000: Building construction work
Estimated value: 100000000 DKK
Submission deadline: 2024-07-05
Award criteria: quality, price

Technical requirements: Ubetalt forfalden gæld til det offentlige på 100.000 kr eller derover.Se også afsnit 2.1.4 Generelle oplysninger
Udbudsloven §134a er gældende:
§134a:
"En ordregiver skal udelukke en ansøger eller tilbudsgiver fra deltagelse i en udbudsprocedure, hvis ansøgeren eller tilbudsgiveren er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt WTO’s Government Procurement Agreement eller øvrige handelsaftaler, der forpligter Danmark til at åbne markedet for offentlige kontrakter for tilbudsgivere etableret i det pågældende land.
Stk. 2 § 135, stk. 6, finder tilsvarende anvendelse på situationer omfattet af stk. 1."
Nationalbankens ikoniske hovedsæde beliggende Havnegade 5 i København skal over en længere årrække gennemgå en omfattende og nødvendig restaurering og renovering som skal sikre fredningsværdierne og bringe bygningen op til et nutidigt arbejdsmiljø. 
Danmarks Nationalbank (bygherre, herefter Nationalbanken) ønsker at finde en solid, ansvarlig og dedikeret entreprenør , som kan bistå ved udførelsen. 
Formålet med entreprisen, er at sikre at udførelse af RoR projektets øvrige entrepriser kan foregå uhindret i forhold til hovedtidsplanen, ved at sikre fælles skurby, logistiske systemer, hjælpemidler og adgangsveje, herunder: 
•	En byggeplads med højt sikkerhedsniveau 
•	Et sikkert og godt arbejdsmiljø i fællesområder 
•	En gennemtænkt logistik, inkl. digitalt allokeringssystem. 
•	En pålidelig byggepladsdrift og forsyninger til byggeplads. 
Med dette udbud ønsker Nationalbanken at indgå en aftale om udførelse af FBE – Fælles Byggeplads på de vilkår der fremgår af det samlede udbuds materiale. 
Nationalbanken kan tillige bede vinderen af dette udbud om at bidrage med adhoc byggepladsydelser forud for etablering af den blivende byggeplads, som der er beskrevet i udbudsmaterialet.
At tilbudsgiver har en gennemsnitlig omsætning på DKK 50 mio. i de seneste tre tilgængelige regnskabsår.
Hvis ansøger er et konsortium eller en ansøger baserer sig på støttende enheder, vil Nationalbanken lægge de deltagende virksomheders omsætning sammen med henblik på at vurdere om mindstekravet er opfyldt.
Udvælgelse og prækvalifikation tager afsæt i ansøgernes vedlagte referencer. Ansøger bedes derfor i ESPD eller som et bilag til ESPD angive maks. 8 relevante projektreferencer. Hvis en ansøger vedlægger mere end 8 referencer, vil Nationalbanken alene inddrage de 8 nyeste referencer regnet fra referenceprojektets aflevering.
For hver enkelt reference ønskes oplysninger om:
•Projektets navn/ adresse
•Bygherre(r)/ kontaktperson
•Entrepriseform, areal og samlet entreprisesum
•Entreprisens aktuelle stade
•Entreprisens opstartstidspunkt og varighed
•Beskrivelse af entreprisens sammenlignelige karakter
•Beskrivelse af de ydelser ansøger har varetaget/ varetager
•Beskrivelse af evt. anvendte it-systemer
Referencerne bør samlet set vise erfaring med nedenstående ydelser:
a.Styring af fælles byggeplads
b.Logistikstyring
c.Varetagelse af sikringsopgaver, herunder vagtordning
d.Etablering og drift af fælles adgangsveje, herunder lifte, hejse mv.
e.Bygningsdrift i udførelsesperioden, herunder elevatorer og ABA-anlæg
f.Etablering og drift af skurby
Hvis der er tale om et igangværende projekt, er det alene de dele af ydelserne, der allerede er udført eller som pågår på ansøgningstidspunktet, som vil indgå i vurderingen af referencen. Hvis projektet ikke er afsluttet, og det ikke er beskrevet, hvilke dele af ydelsen, der er udført/ pågår, kan Nationalbanken være nødt til - helt eller delvist - at se bort fra referencen.
Én reference kan opfylde flere af de beskrevne parametre – ligesom referencerne kan være opnået via en rammeaftale eller et løbende kundeforhold, og dermed med den samme bygherre på forskellige projekter. Men der kan fortsat alene beskrives 8 projekter, hvorfor ansøger skal udvælge, hvilke konkrete projekter fra et løbende eller rammeaftaleforhold, der beskrives og vedlægges.
Der henstilles til, at hver reference ikke overstiger ca. 4 A4-normalsider.
De vedlagte referencer må ikke være ældre end 5 år (beregnet fra tidspunktet for afslutning af opgaven).
Derudover skal ansøgningen indeholde tro- og loveerklæring, jf. afsnit 3.6 samt hvis relevant støtteerklæring(er), jf. afsnit 3.4 eller konsortieerklæring, jf. afsnit 3.5.
Udvælgelse
Nationalbanken vil udvælge 3 ansøgere, der vil blive opfordret til at afgive indledende tilbud samt til at deltage i forhandlingsfasen.
Hvis Nationalbanken modtager flere end 3 konditionsmæssige ansøgninger, vil Nationalbanken foretage en udvælgelse blandt de egnede ansøgere. Udvælgelsen af ansøgere vil ske på baggrund af en samlet vurdering af relevansen af referencerne i forhold til den udbudte opgave således at ansøgerne med de mest relevante referencer udvælges.
Ved udvælgelsen vil det vægte positivt, at referencerne dokumenterer erfaring med ydelserne oplistet ovenfor i afsnit 3.8 som pkt. a-f. Referencer fra øvrige ydelser omfattet af entreprisen, jf. udbudsmaterialet, vil også indgå positivt, men Nationalbanken vil lægge særlig vægt på ydelserne oplistet som pkt. a-f. Der vil yderlige blive lagt vægt på at referencerne er sammenlignelige med Nationalbankens projekt herunder i forhold til omfang (størrelse og tid) og kompleksitet. Eksempelvis vil der blive lagt positiv vægt på referencer med mange entrepriser udført samtidigt, referencer fra projekter med begrænset plads til oplag og fælles faciliteter, referencer fra projekter med høje krav til adgang til byggepladsen og referencer fra arbejder i en eksisterende bygning.
Hver reference vil blive vurderet ud fra ovenstående kriterier, og Nationalbanken vil herefter foretage en helhedsvurdering af i hvilket omfang referencerne samlet dokumenterer erfaring fra ydelser sammenlignelige med den udbudte kontrakt.
De tre ansøgere, der udvælges, er de ansøgere, der samlet set har afleveret de referencer der er mest relevante i forhold til ovenstående.